Tăriceanu afirmă că a primit o invitaţie la ceremonie, la care avea de gând să participe iniţial, dar s-a răzgândit în dimineaţa evenimentului.

"În dimineaţa zilei respective, am aflat că la Deveselu este o ceremonie organizată care prevede salutul Gărzii de Onoare către prim-ministru, care va fi acolo, dar eram şi eu acolo. În ordinea ierarhică în stat, până una ulta, preşedintele Senatului este înaintea premierului, deci Garda trebuia să dea onorul preşedintelui Senatului", a spus Tăriceanu, citat de News.ro.

Şeful Senatului a afirmat că un alt motiv care l-a făcut să nu participe este faptul că a aflat că nu va putea susţine un discurs, ci doar premierul Dacian Cioloş. "(Am aflat - n.r.) că eu o să am un loc foarte onorant - stau alături de primarul din satul Deveselu. Şi atunci am spus că dacă eu sunt chemat acolo de marionetă, ca să dau bine eventual la camere mai bine stau să-mi văd de treabă, că am ce să fac. Pe scurt", a spus senatorul.